সিয়াবোঙ্গা এনগেজানা

সিয়াবোঙ্গা এনগেজানা (, ; জন্ম: ১৫ জুলাই ১৯৯৭) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে রোমানীয় ক্লাব স্তাওয়া বুকুরেশ্ত এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

২০১৭ সালে, এনগেজানা দক্ষিণ আফ্রিকা অনূর্ধ্ব-২০ দলের হয়ে খেলার মাধ্যমে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। প্রায় এক বছর যাবত দক্ষিণ আফ্রিকার বয়সভিত্তিক দলের হয়ে খেলার পর, তিনি ২০১৮ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ১২ ম্যাচে অংশগ্রহণ করেছেন।

প্রারম্ভিক জীবন
সিয়াবোঙ্গা এনগেজানা ১৯৯৭ সালের ১৫ই জুলাই তারিখে দক্ষিণ আফ্রিকার সেবোকেংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
এনগেজানা দক্ষিণ আফ্রিকা অনূর্ধ্ব-২০ এবং দক্ষিণ আফ্রিকা অনূর্ধ্ব-২৩ দলের হয়ে খেলার মাধ্যমে দক্ষিণ আফ্রিকার প্রতিনিধিত্ব করেছেন। ২০১৭ সালের ১২ই মার্চ তারিখে তিনি গিনি অনূর্ধ্ব-২০ দলের বিরুদ্ধে ম্যাচে দক্ষিণ আফ্রিকা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।

২০১৮ সালের ৫ই জুন তারিখে, ২০ বছর, ১০ মাস ও ২১ দিন বয়সে, ডান পায়ে ফুটবল খেলায় পারদর্শী এনগেজানা নামিবিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে দক্ষিণ আফ্রিকার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি দক্ষিণ আফ্রিকা ৪–১ গোলের ব্যবধানে জয়লাভ করেছিল। দক্ষিণ আফ্রিকার হয়ে অভিষেকের বছরে এনগেজানা সর্বমোট ২ ম্যাচে অংশগ্রহণ করেছেন।

এনগেজানা মরক্কোতে অনুষ্ঠিত ২০২৫ আফ্রিকা কাপ অব নেশন্সের জন্য উগো ব্রসের অধীনে প্রকাশিত দক্ষিণ আফ্রিকা দলে স্থান পেয়েছিলেন।

তথ্যসূত্র

বহিঃসংযোগ



বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:ফুটবল ক্লাব স্তাওয়া বুকুরেশ্তের খেলোয়াড়
বিষয়শ্রেণী:দক্ষিণ আফ্রিকার আন্তর্জাতিক যুব ফুটবলার
বিষয়শ্রেণী:দক্ষিণ আফ্রিকার অনূর্ধ্ব-২০ আন্তর্জাতিক ফুটবলার
বিষয়শ্রেণী:দক্ষিণ আফ্রিকার অনূর্ধ্ব-২৩ আন্তর্জাতিক ফুটবলার
বিষয়শ্রেণী:দক্ষিণ আফ্রিকার পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়